**Ministru kabineta noteikumu projekta   
„Noteikumi par akcīzes nodokļa nodrošinājumiem" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Likuma „Par akcīzes nodokli” (turpmāk – Likums) 32.panta sestā daļa, Alkoholisko dzērienu aprites likuma 3.panta sestā daļa.  Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai uzdevums Nr.0.30. „Uzlabot Valsts ieņēmumu dienesta Padziļinātās sadarbības programmu un palielināt priekšrocības tās dalībniekiem, tai skaitā vērtēt citu institūciju iesaisti programmā”.  Ministru prezidenta Māra Kučinska 2017.gada 9.augusta rezolūcija Nr.12/2017-JUR-156. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai samazinātu administratīvo slogu akcīzes preču apritē iesaistītajiem komersantiem un noteiktu skaidru un pārskatāmu nodrošinājumu noteikšanas un izmantošanas kārtību, ir sagatavots Ministru kabineta noteikumu projekts „Noteikumi par akcīzes nodokļa nodrošinājumiem” (turpmāk – noteikumu projekts), kuram stājoties spēkā, zaudēs spēku Ministru kabineta 2010.gada 30.marta noteikumi Nr.302 „Noteikumi par akcīzes nodokļa nodrošinājumiem” (turpmāk – MK noteikumi Nr.302).  Noteikumu projekts izstrādāts, ņemot vērā to, ka izmaiņu apjoms pārsniedz pusi no spēkā esošo MK noteikumu Nr.302 normu apjoma saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punkta nosacījumiem.  Pēc būtības noteikumu projekts saglabās pašlaik esošās prasības, kas ir noteiktas MK noteikumos Nr.302. Taču ņemot vērā, ka noteikumu projektā paredzēta jauna nodrošinājuma izvērtēšanas kārtība, tā sākumā ietverti terminu skaidrojumi, lai jaunās nodrošinājuma sistēmas darbības principi būtu skaidri saprotami. Proti, ar jēdzienu „nodrošinātājs” tiek definēta persona, kura ieguvusi nodrošinātāja statusu noteikumu projekta sestās nodaļas noteiktajā kārtībā, savukārt ar jēdzienu „nodrošinājuma dzēšana” noteikumu projektā tiek saprasta nodrošinājuma atbrīvošana no uzņemto saistību izpildes, bet jēdziens „vispārējā nodrošinājuma apmērs” tiek izteikts kā iespējamais akcīzes nodokļa parāds, kas aprēķināts par visām taksācijas periodā veiktajām darbībām ar akcīzes precēm atbilstoši noteikumu projekta 29.punkta nosacījumiem, taču jēdziens „iesniedzamais vispārējais nodrošinājums” noteikumu projektā tiek definēts kā vispārējā nodrošinājuma apmēra daļa, kurai 100% apmērā jāsedz iespējamais akcīzes nodokļa parāds, kas aprēķināts noteikumu projekta 31.punktā noteiktajā kārtībā un nav mazāks par šo noteikumu projekta 32.punktā noteiktajiem lielumiem, lai veiktu darbības ar akcīzes precēm atliktā akcīzes nodokļa maksāšanas režīmā.  Ņemot par piemēru Igaunijā administrēto akcīzes nodokļa nodrošinājuma piemērošanas sistēmu, kuras ietvaros akcīzes preču apritē iesaistītie dalībnieki ir tiesīgi brīvi noteikt plānotos darbības apjomus ar akcīzes precēm, nepieciešams mainīt esošo nodrošinājuma piemērošanas kārtību, kas būtu orientēta uz klientu vajadzību īstenošanu. Proti, noteikumu projektā ietvertā kārtība paredz, ka akcīzes preču apritē iesaistītie dalībnieki atbilstoši plānotajai darbības kapacitātei varēs izvēlēties maksimālo iespējamo akcīzes nodokļa parāda apmēru (*euro*) viena taksācijas perioda ietvaros, savukārt Valsts ieņēmumu dienests (turpmāk – VID) noteiks iesniedzamo vispārējā nodrošinājumu (*euro*), samazinot nodokļu maksātāja izvēlēto maksimālo iespējamo akcīzes nodokļa parāda apmēru saskaņā ar nodrošinājuma samazināšanas kritērijiem.  Ņemot vērā to, ka pašreiz spēkā esošajos MK noteikumos Nr.302 uzņēmuma darbība netiek vērtēta pēc būtības, jeb maksimāli iespējamā akcīzes nodokļa parāda apmēra noteikšanā netiek ņemta vērā uzņēmuma darbība kopumā, bet gan tiek vērtēti atsevišķi darbības aspekti, noteikumu projekts paredz vienlīdzīgu konkurences apstākļu akcīzes preču apritē iesaistītajiem nodokļu maksātājiem nodrošināšanu, diferencējot nodrošinājuma samazināšanas kritērijus – gan vispārīgus, kas attieksies uz visiem nodokļu maksātājiem neatkarīgi no to darbības veida, gan specifiskus – atkarībā no akcīzes preču veida, ar kuru tiks veiktas darbības, un atkarībā no veiktās komercdarbības statusa, piemēram, mazā alkoholisko dzērienu darītava.  2017.gada 27.jūlijā Saeima pieņēma grozījumus Likumā, papildinot 32.panta sestās daļas pirmo punktu pēc vārda „nosacījumus" ar vārdiem „un kritērijus", kas stāsies spēkā 2018.gada 1.janvārī.  Atbilstoši iepriekš minētajam un Ministru prezidenta Māra Kučinska 2017.gada 9.augusta rezolūcijai Nr.12/2017-JUR-156, noteikumu projekts paredz paredz diferencētus nodrošinājuma samazināšanas kritērijus, kas ietverti projekta 3.pielikumā.  Lai piemērotu akcīzes nodokļa nodrošinājuma atlaidi, nodokļu maksātāja atbilstība daļai no piekritīgajiem kritērijiem tiks noteikta automātiski. Atbilstību tiem kritērijiem, kurus nevarēs izvērtēt automātiski, nodokļu maksātājs varēs norādīt pats. Pēc iesnieguma saņemšanas VID amatpersonas izvērtēs nodokļu maksātāja norādīto atbilstību kritērijiem un noteiks iesniedzamo vispārējo nodrošinājumu (*euro*). Pēc tam, kad VID būs noteicis iesniedzamo vispārējā nodrošinājumu (*euro*), nodokļu maksātājam būs jāiesniedz saistību izpildes apdrošināšanas polise vai kredītiestādes galvojums. Ja par akcīzes nodokļa nodrošinājumu tiks izmantota drošības nauda, komersantam tā VID norādītajā apmērā būs jāiemaksā attiecīgajā Valsts kases kontā.  Lai novērstu iesniedzamā vispārējā nodrošinājuma samazinājuma ļaunprātīgu izmantošanu, noteikumu projekta 20.punkts paredz tiesības VID atcelt piemēroto iesniedzamā vispārējā nodrošinājuma samazinājumu.  Ņemot vērā ka no 2010.gada vairākkārtīgi ir notikusi akcīzes nodokļa likmju palielināšana, akcīzes nodokļa vispārējā nodrošinājuma minimālais apmērs, kas noteikts MK noteikumos Nr.302, nav pietiekams. Lai segtu iespējamo akcīzes nodokļa parādu vienā taksācijas periodā tādā apmērā, kas nodrošinātu komersantu darbību, noteikumu projekts nosaka jaunu minimālo iesniedzamā nodrošinājuma apjomu. Ņemot vērā to, ka akcīzes nodokļa vispārējā nodrošinājuma minimālais apmērs darbībām ar tabakas izstrādājumiem tika pārskatīts un paaugstināts no 14 220 *euro* līdz 500 000 *euro* ar 2015.gada 8.decembra Ministru kabineta noteikumiem Nr.690 „Grozījumi Ministru kabineta 2010.gada 30.marta noteikumos Nr.302 „Noteikumi par akcīzes nodokļa nodrošinājumiem””, noteikumu projektā tas netiek paaugstināts, jo pašreiz nodrošina komersantu iespējamā akcīzes nodokļa parāda segšanu vienā taksācijas periodā.  Lai novērstu situāciju, ka mainoties akcīzes preču aprites apstākļiem, VID nevar pieņemt katrai situācijai atbilstošu lēmumu, bet vienlaikus saglabātu stingru kontroles principu, noteikumu projekts maina kārtību, kādā VID var apturēt, aptur, var anulēt, anulē akcīzes nodokļa vienreizējā un vispārējā nodrošinājuma apliecības. Noteikumu projekta ietvaros izdoto administratīvo aktu spēkā stāšanos nosaka Administratīvā procesa likuma 70.panta pirmā daļa, savukārt noteikumu projekta ietvaros izdoto administratīvo aktu paziņošanu nosaka likuma „Par nodokļiem un nodevām” 7.2 pants.  Noteikumu projekts paredz informācijas apmaiņu starp VID un nodokļu maksātāju, izmantojot Valsts ieņēmumu dienesta elektroniskās deklarēšanas sistēmu un nodrošinot daļēji automatizētu akcīzes nodokļa nodrošinājuma apmēra izvērtēšanas sistēmu ar strukturētām iesnieguma veidlapām, kurās datus paredzēts apstrādāt tikai Valsts ieņēmumu dienesta elektroniskās deklarēšanas sistēmas ietvaros, lai nodrošinātu modernu un savlaicīgu informācijas apmaiņu starp VID un nodokļu maksātājiem un tādējādi samazinātu administratīvo slogu.  Līdz ar to, noteikumu projekts paredz:   * jaunu akcīzes nodokļa vispārējā nodrošinājuma apmēra izvērtēšanas kārtību, kuras ietvaros VID var samazināt komersanta izvēlēto maksimālo iespējamo akcīzes nodokļa parāda apmēru viena taksācijas perioda ietvaros un noteikt iesniedzamo vispārējā nodrošinājuma apmēru; * diferencētus nodrošinājuma samazināšanas kritērijus, kas pēc to būtības attiecas gan uz visiem komersantiem, gan uz atsevišķiem akcīzes preču darbības veidiem un komercdarbības statusiem; * jaunas iesnieguma formas akcīzes nodokļa vispārējā un vienreizējā nodrošinājuma apliecību saņemšanai, pārreģistrācijai un anulēšanai, aizpildot strukturētu veidlapu elektroniskās deklarēšanas sistēmā; * jaunus akcīzes nodokļa vispārējā nodrošinājuma minimālos apmērus atbilstoši spēkā esošajām akcīzes nodokļa likmēm; * jaunu kārtību, kādā VID var apturēt, aptur, var anulēt, anulē akcīzes nodokļa vienreizējā un vispārējā nodrošinājuma apliecības.   Vienlaikus, lai ar jauno izmaiņu spēkā stāšanos akcīzes preču tirgus dalībniekiem neradītu pārmērīgu administratīvo slogu, noteikumu projekta noslēguma jautājumi paredz, ka līdz noteikumu projekta spēkā stāšanās brīdim uz nenoteiktu laiku izsniegtās akcīzes nodokļa vispārējā nodrošinājuma apliecības būs spēkā līdz 2018.gada 31.decembrim, savukārt līdz 2017.gada 31.decembrim:   * komersantiem izsniegtās akcīzes nodokļa vispārējā nodrošinājuma apliecības būs spēkā līdz tajās norādītajam derīguma termiņa beigām; * kredītiestādēm un apdrošināšanas sabiedrībām piešķirtais nodrošinātāja statuss būs spēkā arī pēc šo noteikumu spēkā stāšanās. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs nodokļu maksātājus, kuriem izsniegtas speciālās atļaujas (licences) apstiprināta noliktavas turētāja, reģistrēta saņēmēja un reģistrēta nosūtītāja darbībai, kā arī īslaicīgi reģistrētus saņēmējus un personas atbilstoši Likuma 23.panta septiņpadsmitajai daļai un 26.panta pirmajai daļai.  Saskaņā ar VID rīcībā esošo informāciju, komersantu skaits, kuriem ir izsniegtas nodrošinājuma apliecības:   * noliktavas turētāja darbībai, sasniedz 255; * reģistrēta saņēmēja darbībai, sasniedz 6; * reģistrēta nosūtītāja darbībai, sasniedz 7; * citas personas darbībai, sasniedz 2; * īslaicīgi reģistrēta saņēmēja darbībai, sasniedz 18. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts noteiks jaunu akcīzes nodokļa vispārējā nodrošinājuma apjoma izvērtēšanas kārtību un noteikts jaunas iesnieguma formas akcīzes nodokļa vispārējā un vienreizējā nodrošinājuma apliecību saņemšanai, pārreģistrācijai un anulēšani, kas sekmēs vienlīdzīgākus konkurences apstākļus akcīzes preču apritē iesaistītajiem komersantiem un samazinās administratīvo slogu, jo iesniegumi būs automātiski aizpildāmi strukturētā veidā elektroniskajā deklarēšanas sistēmā, kurā notiks automātiska VID rīcībā esošās informācijas ielase no VID informācijas sistēmām, savukārt komersantiem, būs jānorāda tikai tā informācija, kura nebūs VID rīcībā iesnieguma aizpildīšanas brīdī.  Noteikumu projekts paredz noteikt jaunus akcīzes nodokļa vispārējā nodrošinājuma minimālos apmērus atbilstoši pašreiz spēkā esošajiem akcīzes nodokļa likmju lielumiem, lai nodrošinātu iespējamā akcīzes nodokļa parāda segšanu viena taksācijas perioda ietvaros.  No visiem komersantiem, kuriem ir izsniegtas nodrošinājuma apliecības, akcīzes nodokļa nodrošinājums būs jāpalielina apmēram 75 komersantiem. Pārējiem komersantiem minimālais akcīzes nodokļa nodrošinājums jau šobrīd atbilst paredzamajam minimālajam nodrošinājuma apmēram. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamo izmaiņu veikšanai VID informācijas sistēmās 2017.gadā nepieciešams finansējums 37 458 *euro* apmērā, tai skaitā:   * 26 042 *euro* izmaiņām Nodokļu informācijas sistēmā (NIS); * 11 416 *euro* izmaiņām Elektroniskās deklarēšanas sistēmā (EDS).   Izmaiņas VID informācijas sistēmās nodrošinās VID 2017.gadā piešķirtā budžeta ietvaros. | | | | |
|  |  | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par Noteikumu projekta izstrādi ir informēta, ievietojot informāciju Finanšu ministrijas un VID tīmekļa vietnē.  Noteikumu projektu paredzēts nosūtīt saskaņošanai nevalstisko organizāciju pārstāvjiem, kuri 2017.gada 18.aprīlī piedalījās VID organizētajā noteikumu projekta izskatīšanas sanāksmē. |
| 2. | Sabiedrības līdzdalība projekta izstrādē | 2017.gada 18.aprīlī VID notika tikšanās ar Latvijas Vīnkopju un Vīndaru biedrības, Latvijas alkohola nozares asociācijas, Tabakas izstrādājumu ražotāju nacionālās asociācijas, Degvielas tirgotāju un ražotāju savienības pārstāvjiem, kuras laikā ar nevalstisko organizāciju pārstāvjiem pārrunātas galvenās izmaiņas attiecībā uz nodrošinājumu piemērošanu, uzraudzību un izmantošanu un prezentēti diferencētie nodrošinājuma samazināšanas kritēriji. 2017.gada 8.novembrī elektroniski saņemta Latvijas Apdrošinātāju asociācijas vēstule, kurā pausts viedoklis par noteikumu projekta redakciju. |
| 3. | Sabiedrības līdzdalības rezultāti | Sagatavojot noteikumu projektu ņemti vērā sanāksmes laikā ar nevalstisko organizāciju pārstāvjiem izteiktie priekšlikumi atvieglotu prasību noteikšanai akcīzes nodokļa vispārējā nodrošinājuma apmēra noteikšanai mazo alkoholisko dzērienu darītavām, paredzot noteikumu projekta 35.punktā atsevišķu kārtību mazo alkoholisko dzērienu darītavām.  Precizējot noteikumu projektu ņemts vērā arī Latvijas Apdrošinātāju asociācijas vēstulē izteiktais viedoklis par termina „apdrošināšanas sabiedrība” aizstāšanu ar terminu „apdrošinātājs”, nepieciešamību precizēt regulējumu saistībā ar pienākumu VID informēt nodrošinātāju par nodokļu revīzijas (audita) uzsākšanu un pieprasījuma iesniegšanu par nepareizi piedzītās maksājumu summas atmaksāšanu ne vēlāk kā triju gadu laikā no tiesas nolēmuma. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Normatīvā akta izpildi nodrošinās VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nemaina VID līdzšinējās funkcijas un uzdevumus, jaunu institūciju izveide nav nepieciešama, kā arī nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece-Ozola

Bormanis 67120109

Janis.Bormanis@vid.gov.lv